31998R2786
L 347/25
JURNALUL OFÍCIAL AL UNIUNII EUROPENE
REGULAMENTUL (CE) NR. 2786/98 AL COMISIEI
din 22 decembrie 1998
de modificarea a duratei de autorizare a aditivilor prevăzuți la articolul 9i alineatul (1) din Directiva 70/524/CEE a Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul nr. 2785/98/CE (2) al Comisiei, în special articolul 9j și articolul 3,
întrucât dispozițiile Directivei 70/524/CEE a Consiliului prevăd că se pot autoriza noi aditivi sau noi utilizări ale aditivilor, având în vedere evoluția cunoștințelor științifice și tehnice;
întrucât se poate acorda o autorizare provizorie a unui nou aditiv sau a unei noi utilizări pentru o perioadă de 5 ani, în cazul în care, ținând seama de conținutul admis în furaje, nu există un efect nociv asupra sănătății umane sau animale sau asupra mediului și nu aduce prejudicii consumatorului prin alterarea caracteristicilor produselor animale, în cazul în care este controlabil în furaje, și dacă este întemeiat să se presupună, având în vedere rezultatele de care se dispune, că, atunci când este încorporat în furaje, are un efect favorabil asupra caracteristicilor acestor tipuri de furaje sau asupra producției animale;
întrucât nu s-a încheiat studiul diferiților aditivi menționați la articolul 9i alineatul (1) din Directiva 70/524/CEE, prevăzuți la anexa B capitolul III din directiva menționată, astfel încât pot fi autorizați provizoriu la nivel național până la 30 noiembrie 1998; întrucât, din această cauză, este necesar să se prelungească termenul de autorizare a acestor substanțe pe o perioadă determinată;
întrucât Comisia a consultat Comitetul științific pentru nutriția animalelor cu privire la autorizarea antibioticelor și coccidiostaticelor menționate în anexa la prezentul regulament; întrucât acesta a emis un aviz privind eficacitatea, siguranța și controlul acestor substanțe;
întrucât măsurile prevăzute în prezentul regulament sunt în conformitate cu avizul Comitetului permanent pentru hrana animalelor,
ADOPTĂ PREZENTUL REGULAMENT:
Articolul 1
Anexa B capitolul III din Directiva 70/524/CEE se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică de la 1 decembrie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1998.